2023-2024 оқу жылы

Ата-аналар жиналысының хаттамасы №2 хаттамасы

Орал қаласы                                                                             25 мамыр 2023жыл
Тақырыбы: «Балабақша мен отбасы ынтымақтастығы – бала дамуының негізі»
Өткізу түрі: Топтық ата-аналар жиналысы, таныстыру, кеңес беру, сұрақ-жауап.
Қатысқандар:Балабақша меңгерушісі, әдіскер, медицина қызметкері, тәрбиешілер, ата-аналар
Күн тәртібі
1. «Бөбекжай мен отбасы ынтымақтастығы».
o Жаңа оқу жылының жұмыс жоспарларымен таныстыру.
o Тренинг.
o Кеңес: «Күн тәртібінің бала дамуындағы орны».
2. «Заманауи мультфильмдердің бала психикасына тигізетін әсері».
3. «2023–2024 оқу жылына қорытынды жасау».
o Ата-аналарды өз балаларының даму деңгейімен таныстыру.
o «Жазғы демалыстың қауіпсіздігін ұйымдастыру».
1.Тыңдалды
Бірінші мәселе бойынша:
Топ тәрбиешісі ата-аналарды балабақшаның жылдық жұмысымен, алдағы кезеңге
жоспарланған іс-шаралармен таныстырды. Балалардың жан-жақты дамуына бағытталған оқу-тәрбие
жұмыстары, мерекелік іс-шаралар, шығармашылық байқаулар және ата-аналармен бірлескен
жұмыстар туралы толық мәлімет берді.
Тәрбиеші отбасы мен балабақша арасындағы ынтымақтастықтың бала тәрбиесіндегі маңызына
тоқталып, балаға қойылатын талаптардың бірізді болуы қажеттігін атап өтті.
Екінші мәселе бойынша:
Педагог ата-аналармен тренинг өткізді. Тренинг барысында ата-аналар өзара тәжірибе
алмасып, отбасындағы қарым-қатынас мәдениеті, балаға қолдау көрсету және эмоционалдық
жайлылық қалыптастыру мәселелерін талқылады.
Тренинг соңында ата-аналар бала тәрбиесіндегі өз міндеттері туралы ой бөлісіп, ұсыныстар айтты.
Үшінші мәселе бойынша:
Тәрбиеші «Күн тәртібінің бала дамуындағы орны» тақырыбында кеңес берді. Баланың
уақытылы ұйықтауы, дұрыс тамақтануы, таза ауада серуендеуі, ойын және демалыс уақытын дұрыс
ұйымдастырудың маңыздылығы түсіндірілді.
Төртінші мәселе бойынша:
Педагог «Заманауи мультфильмдердің бала психикасына тигізетін әсері» тақырыбында
баяндама жасады.
Баяндама барысында қазіргі мультфильмдердің бала мінез-құлқына, сөйлеу мәдениетіне, эмоциялық
жағдайына әсері туралы айтылды. Балалардың экран алдында ұзақ уақыт отыруының денсаулыққа
зияны түсіндірілді. Сонымен қатар ұлттық құндылықтарды насихаттайтын, тәрбиелік маңызы бар
мультфильмдерді таңдау қажеттігі атап өтілді.
Ата-аналар өз пікірлерімен бөлісіп, балалардың бос уақытын тиімді ұйымдастыру жолдарын
талқылады.
Бесінші мәселе бойынша:
Топ тәрбиешісі 2023–2024 оқу жылының қорытынды есебін ұсынды.
Балалардың оқу жылы ішінде қол жеткізген жетістіктері, танымдық, коммуникативтік, әлеуметтік
және шығармашылық даму көрсеткіштері туралы толық ақпарат берілді. Әр тәрбиеленушінің даму
деңгейіне талдау жасалып, ата-аналарға жеке ұсыныстар ұсынылды.
Алтыншы мәселе бойынша:
Медицина қызметкері «Жазғы демалыстың
қауіпсіздігін ұйымдастыру» тақырыбында түсіндіру жұмыстарын жүргізді.
Жаз мезгілінде балалардың өмірі мен денсаулығын сақтау, су айдындарындағы қауіпсіздік ережелері,
жол қозғалысы ережелерін сақтау, күн сәулесінен қорғану және балаларды қараусыз қалдырмау
мәселелері түсіндірілді
Сөйледі
Ата-аналар оқу жылы бойы жүргізілген жұмыстарға оң бағаларын беріп, балабақша ұжымына
алғыстарын білдірді. Сонымен қатар жазғы демалыс кезеңіндегі қауіпсіздік шаралары бойынша
сұрақтар қойып, пікір алмасты.
Шешімі
1. Балабақша мен отбасы арасындағы ынтымақтастықты нығайту жұмыстары жалғастырылсын.
2. Ата-аналар үй жағдайында баланың күн тәртібін сақтауға тұрақты көңіл бөлсін.
3. Балалардың көретін мультфильмдерінің мазмұны ата-аналар тарапынан бақылауға алынсын.
4. Балалардың экран алдындағы уақытын шектеу және танымдық, тәрбиелік мәні бар
мультфильмдерді таңдау ұсынылсын.
5. 2023–2024 оқу жылының қорытындысы қанағаттанарлық деп танылсын.
6. Ата-аналар балалардың жазғы демалысын қауіпсіз ұйымдастыру бойынша жауапкершілікті
күшейтсін.
7. Балалардың өмірі мен денсаулығын қорғауға бағытталған қауіпсіздік талаптары қатаң
сақталсын.
8. Балабақша мен ата-аналар арасындағы байланыс алдағы уақытта да жүйелі түрде жүргізілсін.

